alibayram/wikipedia-40-langs huggingface dataset:
Камен бряг

Камен бряг е село в Североизточна България, област Добрич, община Каварна.

География

История

Стари имена 
Каменник – средновековно, недостатъчно потвърдено.

Кая бей кьой – от османската власт – буквален превод „Селото на каменния господар“. Названието на селото произхожда от самотната скала пред „Малката яйла“ на морския бряг пред селото, символизираща мястото му, както и въобще каменния бряг на километри наоколо, висок не по-малко от 30 метра. В района е и местността „Яйлата“, която е огромно каменно образувание.

Стънка (Stânca) – по време на румънското управление 1919-1940 г.

В Камен бряг живеят само българи, част от които са потомци на преселници от Балкана (Котленско и Еленско), друга част – потомци на преселници от Румъния – дошли в началото на четиридесетте години на ХХ век в резултат от Крайовската спогодба. Като повечето села в района старото население преди миграцията на балканджии спада към етнографската група гагаузи.

Културни и природни забележителности 
На 2 км южно от селото се намира археологическата местност „Яйлата“ с множество гробници, каменни жилища и ранновизантийска крепостна стена. Северозападно от селото има голям некропол от скитски гробници. На входа на „Яйлата“ е открит и разчистен тракийски олтар на слънцето. По високите брегове северно и южно от селото има още редица мегалитни паметници.

На 25 юли 2007 в селото е открит информационен център, който дава информация за археологическия резерват „Яйлата“ и други туристически обекти в региона.

На около 1,5 км от „Яйлата“ се намира „Огънчето“ – газово находище от края на 50-те години, което гори и до днес.

Личности 
 Джон Лоутън – музикант от Юрая Хийп, редовен участник в Каварна рок фест и Джулая. Живял и погребан в Камен бряг.

Редовни събития 

 Посрещане на Джулай. Участници – хора от цяла България
 Всяка година на 3 юни в селото се провежда общоселски събор. Поднася се предимно фолклорна програма от местния фолклорен състав и гости от общината.
 През месец юли, август се провежда и традиционната вече фотоакадемия с преподавател известния фотограф Юри Чарийски
 През месец август всяка година се провежда състезание по скално катерене.
 В началото на месец септември всяка година се провежда традиционният пленер „Море и вятър“. В него вземат участие художници и скулптори от цялата страна и чужбина. Пленерът завършва с изложба в художествената галерия на гр. Каварна и продължава да гастролира из страната.

Източници

Външни препратки 

 Информация и снимки от Камен бряг и Яйлата
 Снимки от Камен бряг

Села в област Добрич
Населени места в община Каварна
Добруджанско крайбрежие
Крупен

Крупен е село в Североизточна България. То се намира в община Каварна, област Добрич.

География 
Село Крупен се намира на около 16 км от град Каварна.

Други 
Във селото има Каменна кариера.

Външни препратки 

Села в област Добрич
Населени места в община Каварна
Могилище

Могилище е село в Североизточна България. Община Каварна, област Добрич.

География 
Могилище се намира на 6 километра северно от Каварна.

История 

Старото име на селото е Юзгюбеник.

Религии 
Населението е гагаузи и преселци от Северна добруджа.

Села в област Добрич
Населени места в община Каварна
Гагаузки селища
Нейково

Името Нейково носят две български села:

 Нейково (Област Добрич)
 Нейково (Област Сливен)
Поручик Чунчево

Поручик Чунчево е село в Североизточна България. То се намира в община Каварна, област Добрич.

История 
Селото е кръстено на загиналият за освобождението на Добруджа поручик Никола Чунчев.

Религии 
Някои от жителите на селото са бежанци по Крайовската спогодба от 1940 година от Северна Добруджа. Всички са православни християни, в селото няма църква или параклис.

Обществени институции 
 Кметство и читалище – всъщност, кметско наместничество. Кметът на селото се назначава от кмета на община Каварна, в границите на която е селото. В същата сграда се намира и читалището на селото.
 Училище – нефункциониращо начално училище.
 Ресторант „Славянка“ – Ресторантът обслужва главно пътуващи и туристи по натовареният Е78 който свързва България с Румъния, Украйна и Русия.

Редовни събития 
Празник на селото на 9 септември.

Източници 

Села в област Добрич
Населени места в община Каварна
Раковски

Името Раковски може да се отнася за няколко статии:

Личности
 Вътьо Раковски (1925 – 2008), български поет;
 Георги Раковски (1821 – 1867), български революционер;
 Кръстьо Раковски (1873 – 1941), комунистически политик от български произход;
 Павле Раковски (1913 – 1990), гръцки и югославски комунистически деец;

Географски места
 Община Раковски
 Раковски (град), град в Област Пловдив;
 Раковски (Област Добрич), село в Област Добрич;
 Раковски (Област Разград), село в Област Разград;
 Георги Раковски (улица в София)
 село Раковски образува заедно с други две села град Димитровград;

Футболни отбори
 ФК Раковски, футболен клуб от град Раковски
 ФК Раковски, футболен клуб от Русе
Свети Никола (село)

Свети Никола е село в Североизточна България. То се намира в община Каварна, област Добрич. Населението му е около 206 души (2022).

География 

Селото е разположено на 63 метра надморска височина в Добруджанското плато, на 2,5 километра северозападно от брега на Черно море и на 12 километра източно от Каварна.

Въпреки близостта до морето, зимите са студени, ветровити и с много сняг и преспи. Преобладават северните ветрове, като лятото духа и бризът.

История 

Селото се намира в Южна Добруджа, която през 1913 – 1940 година е част от Румъния.

Население 

За разлика от близките Българево и Каварна в Свети Никола няма гагаузко население. При преброяването ат 2011 година 92,3% от жителите се определят като българи, 4,3% като турци и 2,9% като цигани.

Управление

Икономика 

Непосредствено на северозапад от селото е разположен Ветроенергиен парк „Свети Никола“, най-голямата вятърна електроцентрала в България с инсталирана мощност 156 MW.

В землището на Свети Никола, на морския бряг, е разположен курортът „Русалка“.

Инфраструктура

Култура 

Селската църква „Свети Николай“ е съборена през 1998 година, след което е построена изцяло нова сграда, която е осветена през 2021 година.

Селският сбор се провежда на 1 май.

Бележки 

Села в област Добрич
Населени места в община Каварна
Селце

Селце е умалително от село и може да се отнася за няколко села:

България 
 Селце, област Добрич;
 Селце, област Ловеч;
 Селце, област Стара Загора;

Северна Македония 
 Селце, община Крушево;
 Селце, община Маврово и Ростуше;
 Селце, община Прилеп;
 Селце, община Тетово;
 Селце, община Щип.

 Вижте също
 Селце Кеч, село в община Боговине, Северна Македония;
 Селци, село в община Садово, област Пловдив, България;
 Селци, село в община Струга, Северна Македония.
Топола (област Добрич)

Топола е село в Североизточна България. То се намира в община Каварна, област Добрич.

География 
Селото е богато на минерални води и хума.

История 
Важна археологическа находка от района на селото бронзовото посребрено огледало, което е открито заедно с подобни обеци в гроб
378 в некропола край Топола. В местността „Каваклъка“ са открити останки от раннохристиянска църква, използвана от края на IV до началото на VI век.

През 1977 Л. Бобчева обследва археологическите останки от жилищни и стопански сгради с четири двукамерни пещи за изпичане на керамика от ранносредновековното селище при селото, като ги датира към края на VII – първа половина на VIII в. Пещите са специфични – камерата за изпичане на съдовете е равна по диаметър на огнището. През 1985 Д. Ил. Димитров типизира пещите в категория тип „Топола-Хотница“..

Хората от селото са участвали в заснемането на филма „Хан Аспарух“.

Източници

Религии 
Постоянното население на селото е предимно татарско и турско, като има няколко български семейства и българи-гагаузи. Така вероизповеданията са мюсюлманско-сунитско и православно християнство.

Други 
Западно от селото се намира вилната зона на Топола с много вили за почивка и плаж. В непосредствена близост са разположени три големи голф комплекса: БлекСийРама (BlackSeaRama), Тракийски скали (Thracian Cliffs) и Лайтхаус (Lighthouse).

Външни препратки 

Села в област Добрич
Населени места в община Каварна
Добруджанско крайбрежие
Травник

Травник е село в Североизточна България. То се намира в община Каварна, област Добрич.

История 
През Османския период и след Освобождението селото носи названието Яплъджа.

На 14 юни 1929 г. румънските власти в селото регистрират нападения, опити за самоуправство и побой от страна на румънски колонисти над жители на селото.

Източници 

Села в област Добрич
Населени места в община Каварна
Хаджи Димитър (село)

Хаджи Димитър е село в Североизточна България. То се намира в община Каварна, област Добрич.

Други 
Връх Хаджи Димитър на Антарктическия полуостров е наименуван на селото.

Външни препратки 

Села в област Добрич
Населени места в община Каварна
Обекти, наречени на Хаджи Димитър
Челопечене (област Добрич)

Челопечене е село в Североизточна България. То се намира в община Каварна, област Добрич.

География

История 

Старото име на селото е Ели бей. Около него има няколко тракийски гробници. Находките са изложени в музея на съседното село Вранино. Близо до него е открито и древно тракийско селище, както и статуя на малоазийската богинята на плодородието Кибела, или така наречената велика богиня майка. Мястото, където е открита тази находка, носи името Мънино, но по време на османската власт се нарича Осман паша (един турски чифлик). Карел Шкорпил открива тук някои керамични фрагменти и скитска монета. Също така тук е открито едно могилно погребение, даровете от които се съхраняват в музея на град Добрич. Те се състоят от тракийска сиво-черна чашка, изработена на ръка, керамика, урна и балсамарий.

Близо до Челопечене е открит храм на Кибела. Той се намира на остров в Дуранкулашкото езеро. Мястото заедно с храма на Кибела сега е известно под названието „Езерния град“. Селището е съществувало от 5400 до 4100 г. пр.н.е.. Оттук може да се заключи, че има тясна връзка между древното селище, открито в Челопечене, и Езерния град. Присъствието и на могилно погребение също свидетелства за това. С такива погребения са били удостоявани само обществено значими личности, като царе, жреци или старейшини.

Външни препратки 
 Храмът на Кибела 
 Аерофотография на селищната могила Големия остров в Дуранкулашкото езеро 

Села в област Добрич
Населени места в община Каварна
Тракийски селища
Абрит

Абрѝт е село в Североизточна България. Старото му име е „Аптаат“. То се намира в община Крушари, област Добрич. В негова чест е именуван хълм в Антарктида.

География 
Село Абрит е в Южна Добруджа. На около 5 км северно и на около 12 км източно от него отстоят участъци от границата с Румъния.

На северозапад има пътна връзка със село Коритен, а на юг през Крушари – с областния център Добрич.

В селото няма постоянен естествен воден поток. В землището му има два малки язовира – язовир „Залдапа“ с хотелски комплекс в северната му част и язовир „Абрит“.

Надморската височина в центъра на селото е около 140 м.

История 
Близо до днешното село се намират останките на античното селище Залдапа, където са разкрити и останки на пет раннохристиянски църкви, сред които в северния край трикорабна  базилика от IV-V век.

Икономика 
Средната големина на земеделските имоти в Абрит е 67 декара.

Бележки и източници 

Села в област Добрич
Населени места в община Крушари
Габер

Габер може да се отнася за:
 Габър, род широколистни растения
 село Габер (Област Добрич), България
 село Габер (Софийска област), България

Вижте също 
 Рамни Габер, село в Община Студеничани, Република Македония
 Габерово, села в България
Добрин

Добрин е село в Североизточна България. То се намира в община Крушари, област Добрич.

История 
На 3 км от границите на днешното село Добрин има останки от римска крепост. Там е имало извор. Предполага се, че крепостта е била разположена край стар римски път, по който са минавали множество кервани и са спирали за отдих край извора. Най-вероятно с тези кервани е свързано и турското наименование на село Добрин – Деведжи кьой (превод от турски „камилско село“). 
Българите се появяват тук в края на ХІХ и началото на ХХ век. Първите заселници са овчари от Котелско. Те пристигат в Добруджа с над 5000 глави овце. През 1913 г. Румъния вероломно окупира Добруджа и в Деведжи кьой, както и в останалите добруджански селища, са натрапени чужди управници.
По време на румънската окупация селцето се нарича Жодеу Камилару, което е буквален превод от турското му название. През 1916 г. окупаторите са прогонени от българската земя.

Редовни събития 

Събор на 2 май (по старо на Спасов ден).

Външни препратки 

Села в област Добрич
Населени места в община Крушари
Ефрейтор Бакалово

Ефрейтор Бакалово е село в Североизточна България. То се намира в община Крушари, област Добрич.

История 
На 27 юни 1942 г. е обнародвана министерска заповед № 2191 за преименуване на село Бараклар в с. Ефрейтор Бакалово. Селото е именувано на свещеник Димитър Бакалов.

Външни препратки 

Села в област Добрич
Населени места в община Крушари
Земенци

Земенци е село в Североизточна България. То се намира в община Крушари, област Добрич.

Външни препратки 

Села в област Добрич
Населени места в община Крушари
Зимница

Зимница може да се отнася за някои от следните географски обекти.

Беларус 
 Зимница – село в Могильовска област

България 
 Зимница – село в Област Добрич
 Зимница – село в Област Стара Загора
 Зимница – село в Област Ямбол

Полша 
 Зимница – село в Долносилезко войводство, Олешнишки окръг
 Зимница – река в Югозападна Полша, приток на Одер

Румъния 
 Зимнич - град на брега на Дунава срещу Свищов (известен на български като Зимница)
 Зимнишка битка – по време на Руско-турската война (1877-1878)

Русия 
 Зимница – село във Вологодска област
 Зимница – село в Смоленска област

Зимница на сръбски език означава зимнина (консерви от плодове и зеленчуци за зимата).
Капитан Димитрово

Капитан Димитрово е село в Североизточна България. То се намира в община Крушари, област Добрич.

История 
Селото е населено с кримски татари.

мюсюлмани-сунити

Външни препратки 

Села в област Добрич
Населени места в община Крушари
Коритен

Коритен е село в Североизточна България. То се намира в община Крушари, област Добрич.

История 
Старото име на село Коритен е Хардалий или Ардалий. През 60-те години на XX век при преименуването на селата в тогавашната Толбухинска околия е имало предпожение селото да бъде преименувано на Синапово  (от турската дума хардал – синап), но предложението не се приема, като се решава да бъде преименувано на Коритен поради релефа, наподобяващ формата на корито, върху който е разположено селото.

По сведения от възрастни жители на мястото на сегашното село е имало наколни колиби.

До 70-те години на XX век селото е било общински център, включващ още 11 населени места.

Културни и природни забележителности 
Има четири естествени чешми. Селото е заобиколено от борови, иглолистни и широколистни гори. Има ОУ „Васил Левски“, детска градина и народно читалище „Христо Ботев“.

Редовни събития 
 Събор – 10 септември всяка година.

Личности 
Родно място на изтъкнатата добруджанска певица Добра Савова, солистка на Българското национално радио и телевизия.

Други 
Ледник Коритен на Антарктическия полуостров е наименуван на селото.

Бележки 

Села в област Добрич
Населени места в община Крушари
Крушари

Крушари е село в Североизточна България. То е административен център на община Крушари, област Добрич.

История 
До 1942 година името на селото е Армутлий. Църквата „Свети Димитър“ в Крушари е изписана от дебърския майстор Марко Минов в 1883 година.

Външни препратки 
 Сайт за Крушари

Бележки 

Села в област Добрич
Населени места в община Крушари
Огняново

Огняново може да се отнася за:

 Огняново, село в област Благоевград, България;
 Огняново, село в област Добрич, България;
 Огняново, село в област Пазарджик, България;
 Огняново, село в Софийска област, България;
 „Огняново“, язовир в Софийска област, България.
Полковник Дяково

Полковник Дяково е село в Североизточна България. То се намира в община Крушари, област Добрич.

География 
Селото се намира 3 km на североизток от общинския център Крушари.

История 
Селото носи името на командира на 19-и пехотен полк полковник Антон Дяков, загинал през Първата световна война при атаката на крепостта Тутракан.

Религии 
 Източно-православно християнство
 Ислям
 Будистка
 Юдаизъм

Обществени институции 
 Кметство
 Поща
 Народно читалище
 Целодневна детска градина (вече затворена)
 Кафене на центъра

Културни и природни забележителности 
 Вековен дъб, наречен „Мешето“
 Мраморна плоча на полковник Антон Дяков Дяков - загинал за освобождението на селото през Първата световна война.
 Мраморна плоча в чест на загиналите войници от пехотата на полковник Дяков намираща се в центъра на селото

Редовни събития 
 Съборът на селото се провежда ежегодно на 1 май.

Външни препратки 

 Радио и телевизия в Полковник Дяково 

Села в област Добрич
Населени места в община Крушари
Поручик Кърджиево

Поручик Кърджиево е село в Североизточна България. То се намира в община Крушари, област Добрич.

География 
Намира се на 6 km от село Коритен, близо до румънската граница. Най-близко населено място е побратименото село Северняк.

История

Редовни събития 
Съборът на селото е на 6 септември.

Външни препратки 
 Жътва в Поручик Кърджиево

Села в област Добрич
Населени места в община Крушари
Северняк

Северняк е село в Североизточна България. То се намира в община Крушари, област Добрич.

География 
Намира се до сухопътната граница с Румъния на разстояние по-малко от 1 km.

Религии 
Ислям

Културни и природни забележителности 
Селото има две големи чешми – Севгюл чешма и Коджа чешма.

Външни препратки 
 Страница във Фейсбук

Села в област Добрич
Населени места в община Крушари
Северци

Северци е село в Североизточна България. То се намира в община Крушари, област Добрич.

Външни препратки 

Села в област Добрич
Населени места в община Крушари
Телериг (село)

Телериг е село в Североизточна България. То се намира в община Крушари, област Добрич.

География 
 Местоположението на село Телериг е в Североизточен регион на България
 Разстоянието на село Телериг до София е 375.284 км, от гр Добрич до Телериг е близо 40 км, а до гр. Варна близо 90 км
 Географската ширина на селището е 43.85N, а географската дължина – 27.667E.
 Надморското равнище е 100 – 199 m
 Селото се намира в Област Добрич, Община Крушари
 Площ: 38.186 км2 (НСИ)
 Население: 577 жители (към 01/01/2007 – НСИ)
 Пощенски код: 9420
 Телефонен код: 05772 от България, 003595772 от чужбина

История 
Село Телериг е кръстено на кан Телериг, владетел на България от 768 до 777 година.

Легендата разказва, че кан Телериг изпратил писмо до византийския император, в което пишел, че възнамерява да избяга при него, но поискал гаранции за себе си и имената на византийците, които биха могли да му помогнат. Константин V познавал ситуацията във военна България и приел, че Телериг е поредният български владетел, принуден да напусне престола. Затова изпратил на българския кан имената на своите шпиони. На Телериг не му оставало нищо друго освен да прочисти Плиска от византийските агенти.

Село Телериг има многовековна история, в него се заселват хора от Влашко, днешна Румъния и българи овчари от централните части на България, предимно от селата Жеравна, Медвен и Котел.

Културни и природни забележителности 
Селото разполага с чудесно, голямо читалище, училище и детска градина. Към читалището е сформирана група за автентичен фолклор, която през 2009 и 2010 открива фолклорния събор „Текето“ в с. Александрия. Групата има участия в различни събори в България- Ген. Тошево, Варна, Дебрене и др. Край селото са разкрити старинен скален манастир „Гяувлери“ и има много красиви природни местности. Природата е почти девствена, ливадите са изпълнени с мащерка, мента, лайка, глухарче, кантарион и много други. Извън чертите на селото в земеделски масив държавен поземлен фонд е открито римско село и през деветдесетте години на миналия век са правени разкопки от Добричкия исторически музей. В селото има поставена възпоменателна плоча с имената на загиналите в Отечествената война. Част от селото попада в НАТУРА 2000 „Суха река“.

Личности 
В село Телериг през 1913 г. е роден скулпторът Иван Димов (1913 – 2002), автор на много паметници в Добричка област.

Външни препратки 
 Радио и телевизия в Телериг 
 Читалище „Стефан Караджа“, село Телериг 

Села в област Добрич
Населени места в община Крушари
Ангеларий (село)

Ангела̀рий е село в Североизточна България, община Тервел, област Добрич.

География 
Село Ангеларий се намира в Южна Добруджа, на територия с леко хълмист релеф.

Край селото има гори, ливади, обработваеми земи, наблизо има пещери, езеро (пресъхващо). Почвите са черноземни. Има подземни води, които са каптирани и използвани за изграждането на две големи чешми край селото.

Надморската височина при сградата на кметството е около 211 м.

Населението на селото – според данните в Националния регистър на населените места, е показано в таблицата „Население по години“.

История 
До 1942 г. името на селото е Сояклии. Преименувано е на Ангеларий с министерска заповед № 2191, обнародвана на 27 юни 1942 г. .

През периода от 1913 г.  до 1940 г.  село Ангеларий е в Кралство Румъния. 

Върху историята на село Ангеларий през последните десетилетия на 20 век оказва влияние – макар и оспорвано, така нареченият „възродителен процес“.

Религия 
В селото преобладават жителите, които изповядват ислям. Молитвеният дом е джамия.

Обществени институции 
 Кметство

Източници и бележки 

Села в област Добрич
Населени места в община Тервел
Балик (село)

Ба̀лик е село в Североизточна България. То се намира в община Тервел, област Добрич. До 1942 година името на селото е Саръ̀ Небѝ.

География 
Село Балик е сравнително малко селище, има три махали: долна, горна и отсрещна. Населено е предимно с турци. Условията на живот не са много добри, препитаването е трудно. Младите не се задържат в селото. Селото се намира на 40 километра от Добрич.

Културни и природни забележителности 
Около селото се намират много на брой пещери. Ето и имената им:
Деляната пещера, Черната дупка, Саръ кая, Герека, Асар кале, Кючюк гяур евлери, Мечата дупка, Момина дупка, Хумбата, Качулатата дупка, Фурната и Суекова дупка.
На 1 май се провежда традиционно шествие до пещерите.

Редовни събития 
Ежегодно се провежда молитва за дъжд на 3 май.

Външни препратки 

Села в област Добрич
Населени места в община Тервел
Безмер

Безмер може да се отнася за българския владетел:

 Батбаян, управлявал от 668 до 671

Името Безмер носят и две български села:

 Безмер, област Добрич
 Безмер, област Ямбол

Името Безмер носи морски нос на северозападния бряг на полуостров Варна, остров Ливингстън
Божан (село)

Божан е село в Североизточна България. То се намира в община Тервел, област Добрич.

Външни препратки 

Села в област Добрич
Населени места в община Тервел
Бонево

Бонево е село в Североизточна България. То се намира в община Тервел, област Добрич.

Външни препратки 

Села в област Добрич
Населени места в община Тервел
Брестница

Брестница може да се отнася за някое от селата:

 в България:
 Брестница (Област Добрич)
 Брестница (Област Ловеч)
 в Сърбия:
 Брестница (Община Босилеград)
 Бресница (Община Враня)
Войниково

Войниково е село в Североизточна България с кмет Мерткан Алиев. То се намира в Община Тервел, област Добрич..

Външни препратки 

Села в област Добрич
Населени места в община Тервел
Главанци

Главанци е село в Североизточна България. То се намира в община Тервел, област Добрич.

География 
Село Главанци се намира на 25 km от град Тервел и на 7 km по пряка линия от град Дулово.

История 
До 1942 г. селото се казва Пирли джами махле, а от 1942 г. до 1963 г. носи името Борачево.

Религии 
В село Главанци преобладава мюсюлманско население и българи дошли от Тракия главно от Тополовградско и от с. Главан, Харманлийско.

Външни препратки 

Села в област Добрич
Населени места в община Тервел
Гуслар

Гуслар е село в Североизточна България. То се намира в община Тервел, област Добрич.

История 

Селяни, живеещи в селските райони, са емигрирали в Турция

Външни препратки 

Села в област Добрич
Населени места в община Тервел
Жегларци

Жегларци (до 1942 г. Ому̀рфакъ) е село в Североизточна България. То се намира в община Тервел, област Добрич.

Редовни събития 
Съборът на селото се провежда на 24 май с честване на главния площад и различни събития.

Личности 
Родени в Жегларци
  Жеко Попов (1942 – 2016), български историк

Външни препратки 

Села в област Добрич
Населени места в община Тервел
Зърнево

Зърнево е село в Североизточна България. То се намира в община Тервел, Добричка област.

География 
Селото се намира на около километър от резервата на град Тервел. Резерватът представлява голяма гора с разнообразни растителни видове. Преобладават широколистните дървета.

До Зърнево може да се стигне по няколко пътя:
 от Добрич към Тервел, като пътуването е около 45 мин;
 от Шумен през Нови Пазар, също около 45 мин.
 от Варна на север по продължението на пътя от Провадия.

История 
През Османския период, след Освобождението и по време на румънската власт над Южна Добруджа селото носи името Килли кадъ.

Според запазени свидетелства в печата в края на Румънската кампания през Първата световна война оттеглящите се румънски окупационни сили отнемат от населението в района на селото едър добитък, товарен инвентар и над 40 тона зърнени храни.

Със заповед МЗ № 2191/обн. 27 юни 1942 г. селото се преименува на Зърнево.

Редовни събития 
Ежегодно се чества празник (събор) на селото, който винаги съвпада с мюслюманския празник Рамазан Байрам.

Външни препратки 
 Зърнево
 zarnevo.com
 kilikadi.com

Източници 

Села в област Добрич
Населени места в община Тервел
Каблешково (пояснение)

Името Каблешково носят един град и две села в България:

 град Каблешково, област Бургас
 село Каблешково (Област Добрич)
 село Каблешково (Област Кърджали)
 село Каблешково (Беломорска Тракия)
Кладенци

Името Кладенци носят две български села:

 Кладенци, област Благоевград
 Кладенци, област Добрич

Други:
 „Кладенци“ – авторска библиотека от Тоня Борисова
Коларци

Коларци е село в Североизточна България. То се намира в община Тервел, област Добрич.

География 
Селото е разположено в Добруджа. На югоизток от него преминава т.нар. Суха река. Край селото има гори, ливади, обработваеми земи, наблизо има пещери, езеро (пресъхнало). Почвите са черноземни. Има подземни води, които са „уловени“ и използвани за изграждането на 7 големи чешми край селото.

История 
Селото съществува поне от 19 век, а е възможно да е по-старо. В миналото хората са живели в т.нар. Старо село, разположено в дола край съвременното село. Някои от родовете са се преселили тук от село Каурлан (днес Българска поляна), разположено в югоизточната част на Горнотракийската низина в подножието на Странджа и Сакар. Това са родовете с фамилно име Стратиеви. Подгонени от честите нападения на турците (Каурлан е близо до турската граница днес), по време на османската власт през втората половина на 19 век хората са тръгнали на север, търсейки благоприятно място за живеене и отглеждане на стадата домашни животни, с които са се придвижвали към Добруджа. По тези места са намерили обширни гори, достатъчно паша за животните и трайно са се заселили тук. Тогава селото вече е било добре оформено. В него в разбирателство и труд са живеели много български и няколко турски семейства. Основният поминък и днес за хората е свързан с обработката на плодородната добруджанска земя и животновъдството.

При разораването на земята още през 1930-те са намерени доказателства за това, че селището е древно – места, обградени с дялани камъни, където се съхранявали глинени съдове с прах от кремирането на хора след смъртта им.

Труден е бил живота на хората и във времето, когато Южна Добруджа е била присъединена към Румъния. Освен че е трябвало да плащат много данъци, в училището, действащо и днес се е учило само на румънски език.

Религии 
Източноправославни християни и мюсюлмани.

Обществени институции 
 Кметство

Културни и природни забележителности 
Природата е забележителна. Има много стари чешми, от които са се запазили няколко, които и до днес текат. Местността 'Узун Кулак" е осеяна с разнообразни дървета, които придават неповторима красота на местността. През 1982 г. училщният отбор по баскетбол с тренер Асен Гайдаров достига до окръжни първенства и заема едно от почетните места, оставяйки след себе си много елитни училища.

Редовни събития 
 Ежегодно се провежда сбор на 6 септември.

Външни препратки 

Села в област Добрич
Населени места в община Тервел
Мали извор

Мали извор е село в Североизточна България. То се намира в община Тервел, област Добрич.

История 
През Османския период, след Освобождението и по време на румънската власт над Южна Добруджа селото носи името Кючук ак бунар.

Според запазени свидетелства в печата в края на Румънската кампания през Първата световна война оттеглящите се румънски окупационни сили отнемат от населението в района на селото едър и дребен добитък, товарен инвентар и над 40 тона зърнени храни.

Със заповед МЗ № 2191/обн. 27 юни 1942 г. селото се преименува на Мали извор.

Източници 

Села в област Добрич
Населени места в община Тервел
Нова Камена

Нова Камена е село в Североизточна България. То се намира в община Тервел, област Добрич. До 1942 година името на селото е Шахинлар.

История 
Селището има многовековна история. По време на османската власт в него са пребивавали турски войски. Свидетелство за това са наименованието на селото „Шахинларь“ и унищожените стари гробове, разположени на една огромна поляна, около два, три хектара, край селото и в центъра до големия бряст. Паметниците на гробовете бяха с различна форма от необработен камък, а една малка част от тях бяха издялани във вид на цилиндър с ралична височина до 1.5 метра, върху които имаше надписи и фигури.

Последните жители от турски произход на селото, са се изселили в Турция през 1936 г. Освен тях през този период жители на селото са няколко семейства българи заселили се в началото на миналия век от с. Върбица, Котелско, (от които произхожда и пишещия тези редове) и няколко румънски фамилии, принудително заселени след окупирането на Добруджа от Румъния, които си заминават през 1940 г. През септември същата година в селото се заселват български фамилии дошли от с. Камана, Тулчанско, Румъния. Това са българи, избягали в Бесарабия по време на османската власт.

По известни фамилии през това време са от местните на Йоневи, Пейчеви, Велчеви, Златеви, Стойчеви, и от страна на каманци Флорянови, Узунята, Върбанята, Чернескови, Чакърята, баба Тонка, Зебелянови, дългия Митьо, Железови, Кабачата и най-вече Тулятя. В близост до селото се намира местността „Трите могили“, която може би датира от римско време.

География 
Селото е разположено в североизточна България – област Добрич, община Тервел. В селото живеят около 500 души като 99% от тях са от български произход. По площ землището му е около 35 кв. км. Граничи със селата Кладенци (на запад), Главанци (на север) и Каблешково на североизток).

Отвсякъде селото е заобиколено от гори, планини и горски пояси с много малко дивеч. Хората от селото най-вече се занимават със земеделие, животновъдство и туризъм.

Културни и природни забележителности 
Две по-големи събития, които се отбелязват в селото, са сбора на селото на 22 септември, когато се организира всеобщо хоро пред читалището. Другото събитие е Коледа, тогава читалището организира забавление на малки и големи.

Има една традиция още която някои хора пазят и това е на Първа пролет и на Гергьоден да ходят в гората и по този начин да уважат празника.

В селото има два паметника, в парка. Единият изобразява ракета с датата на първия полет в открития космос, и символа на СССР – чук и сърп,

В селото има читалище, наречено на името на „Васил Левски“, основно училище – „Отец Паисий", стадион, 8 магазина, язовир, кооперация, църква и др.

Бележки

Външни препратки 

Села в област Добрич
Населени места в община Тервел
Оногур

Оногур е село в Североизточна България. То се намира в община Тервел, област Добрич.

История 
Предишното турско име на селото е Юртлук (Саръ неби Юртлук). През 1942 г. с решение на МЗ № 2191/обн. 27.06.1942 г. то е преименувано на Оногур.

Край село Оногур е открита внушителна раннохристиянска базилика с впечатляващите размери 58 х 29 м. Първоначално тя е идентифицирана през 2013 г. чрез геофизично изследване, а през 2016 г. са проведени първите археологически разкопки в нея под ръководството на проф. Казимир Попконстантинов и на археолога Боян Тотев. Особен интерес представляват олтарното пространство на храма и синтронът (каменната, стъпаловидна пейка, предназначена за духовенството), който е необикновено висок – около 2 м. Запазени са първите три от деветте му стъпала.

С тази базилика е свързан и първият проект на територията на България на организацията European heritage volunteers, която през юли 2019 г. проведе дейности по реставрацията на обекта.

Забележителности 
 Скален манастир в местността Шан кая.
 Раннохристиянска базилика

Други 
Оногурските острови край остров Робърт, Южни Шетландски острови са наименувани в чест на село Оногур.

Източници

Външни препратки 

Села в област Добрич
Населени места в община Тервел
Орляк (област Добрич)

Орляк е село в Североизточна България. То се намира в община Тервел, област Добрич.

История 
Създадено преди 600-700 години от турци.

През Османския период, след Освобождението и по време на румънската власт над Южна Добруджа селото носи името Трупчилар.

Според запазени свидетелства в печата в края на Румънската кампания през Първата световна война оттеглящите се румънски окупационни сили отнемат от населението в района на селото едър и дребен добитък, товарен инвентар и зърнени храни.

Със заповед МЗ № 2191/обн. 27 юни 1942 г. селото се преименува на Макензен, а с МЗ № 7552/обн. 22 ноември 1947 г. започва да носи името Орляк.

Външни препратки 
 Радио и телевизия в Орляк

Източници 

Села в област Добрич
Населени места в община Тервел
Полковник Савово

Полковник Савово е село в Североизточна България. То се намира в община Тервел, област Добрич.

География 
Селото се намира в Дунавската равнина. Отстои на 444 км от София и на 42 км от Добрич.

История 
През 1942 г. село Дишбудак (Дишбудак е турското названието на дървото Ясен) е преименувано в Полковник Савово, в чест на загиналия за свободата на Добруджа през Първата световна война (1915-1918) командир на 2-ра дружина от 35-и полк майор Ангел Савов, произведен посмъртно в чин полковник .

Източници 

Села в област Добрич
Населени места в община Тервел
Попгруево

Попгруево е село в Североизточна България. То се намира в община Тервел, област Добрич.

Външни препратки 

Села в област Добрич
Населени места в община Тервел
Професор Златарски (село)

Професор Златарски е село в Североизточна България. То се намира в община Тервел, област Добрич.

Външни препратки 

Села в област Добрич
Населени места в община Тервел
Сърнец

Сърнец е село в Североизточна България. То се намира в община Тервел, област Добрич.

Културни и природни забележителности 
До селото има слабопроучен археологически обект с неизяснена същност.

История

Средновековие 
Като свидетелство за култовата практика и присъствието на българско езическо население в района на днешното село, се приема идентифицирания преносим каменен жертвеник от ранното средновековие, един от осемте, намерени в днешните български земи.

След Освобождението 
през 1894 г. в частен дом в селото е открито Основно училище „Христо Ботев“, което през 1900 г. се премества в новопостроена сграда.

В селото функционира земеделска кредитна кооперация „Надежда“, ликвидирана преди Първата световна война. По време на румънската окупация на Южна Добруджа кредитната ѝ дейност е възстановена.

Народно читалище „Наука“ е учредено в селото през 1940 г.

Личности 
 Родени
 Калинка Вълчева (р. 1942), народна певица, солистка на „Мистерията на българските гласове“

Източници 

Села в област Добрич
Населени места в община Тервел
Честименско

Честименско е село в Североизточна България. То се намира в община Тервел, област Добрич.

Културни и природни забележителности 
Има голям паметник в центъра на селото.

Външни препратки 

Села в област Добрич
Населени места в община Тервел
Божаново

Божаново е село в Североизточна България. То се намира в община Шабла, област Добрич.

География 
Село Божаново се намира в област Добрич и община Шабла. До нея се намират следните села: Дуранкулак, Езерец, Крапец, Септемврийци и др. Разположено е в долина, която се намира на две нива под морското равнище с особено красива природа.

История 
Селото е съществувало още по време на османската власт и се е наричало Кираамет (Карамет, Керамет), преведено Господин Амет на името на турчин, който имал чифлик в тази местност. По-късно в селото пристигат овчари от Кипилово и Котел, които си правят къшли и отглеждат овце. Едни от първите заселници са от Якимовия и Ранковия род. В селото живеят предимно гагаузи, които са се запазили дълго като етническа общност, защото нито приемали, нито позволявали някой да се жени и създава семейство извън общността. И до днес те си имат собствени обичаи, фолклор и говор.

Според преданието, по-късно когато населението му нараства, го постига беда. Започват да умират много млади булки при раждане. Хората започват да търсят начини да се избавят от тази беда, но напразно. В селото веднъж идва поп на име Кръстьо и казва, че всяка година, на Богородица хората трябва да правят курбан за здраве под двата тогава съществуващи големи бряста и да нарекат селото на името на Божията майка. Така те започват да колят курбан и наричат селото Божица. Говори се, че така са спасили от смъртта своите родилки.

Интересно е, че тук е погребан и има паметна плоча четник от четата на Хаджи Димитър. Той идва в с. Горичане, след като четата е разбита, а по-късно се заселва в Божаново. На паметната плоча пише „Стефан ловечлията“. Не е известно да са правени проучвания кой точно е този четник.

Редовни събития 
1 юли-панаир на село Божаново

Източници

Външни препратки 
Сайт на Добрич:http://www.dobrich.com/ 
Сайт на Шабла:http://www.shabla.info/
Сайт на Божаново:http:\\bojanovo.alle.bg

Села в област Добрич
Населени места в община Шабла
Ваклино

Ваклино е село в Североизточна България. То се намира в община Шабла, област Добрич.

География 
Ваклино е малко село, разположено на древния път Via Pontica. То е предпоследното българско село, пътувайки към Румъния, на 5 км преди Дуранкулак. Разположено е на 570 км от София, на 95 км от Варна, на 88 км от Добрич, на 13 км от Шабла.

История 
До 1942 година името на селото е Караманлии.

Културни и природни забележителности 
През Ваклино минава дере, което в миналото представлява естественото корито на Дуранкулашкото езеро. Дерето към езерото е гъсто обрасло с орехови и други гори, които са идеално място за живот на различен по вид дивеч: сърни, диви свине, чакали, лисици.

Това, което го прави по-различно от останалите села, които не са разположени непосредствено на бреговата ивица, е благоприятното му местоположение до морето и до Дуранкулашкото езеро или „гьолът“, както се нарича от жителите на околните села. Разстоянието до езерото е 5 км по черен добруджански път. По същия път ще трябва да изминете 13 км, за да стигнете „Гарда“. Това е старо съоръжение, строено през 50-60-те години на място, отделяло морето от езерото. Излизайки на морския бряг на това място, ще се насладите на приказен плаж с дължина 10 км.

На север от „Гарда“ е къмпинг Космос, а на юг е плажът на къмпинг Карвуна. Разстоянието между двата къмпинга е равно по около 5 км в двете посоки. Излизайки на това място можеше да се наблюдава корпусът на заседналия в плитчините през 1965 г. италиански кораб „Аячо примо“. Днес корабът е почти потънал, но години наред неговата снага, извисявайки се над водата, беше визитна картичка на всички любителски снимки, правени по тези места.

Бележки 

Села в област Добрич
Населени места в община Шабла
Горичане

Горичане е село в Североизточна България. То се намира в община Шабла, област Добрич.

История 
Селото е на българска територия от 1878 до 1913 година. Името на селото е Яалъ юч орман или Ялюч орман. След 1913 година, когато влиза в Румъния, румънските власти го преименуват на Пъдурени (Pădureni). През 1940 година е върнато на България и през 1942 е преименувано на Горичане.

Литература 
Анастас Ангелов. Село Горичане – следи от миналото. Издателска къща „Барс-агенция“, Варна, 2009. ISBN 978-954-91908-8-5

Бележки 

Села в област Добрич
Населени места в община Шабла
Горун

Горун е село в Североизточна България. То се намира в Община Шабла, област Добрич.

География 
През селото преминава дълбоко дере, което е част от т.нар. Суха река в Добруджа. В сезоните на големи дъждове за 2-3 дни се образува река със заплашителна мощност. Тя се влива в Шабленското езеро.

В близост до селото се намира дъбова гора, която е станала причина то да получи наименованието си „горун“ – това е вид дъб с жълтеникава дървесина. Старото име на селото е Саръмеше, което в превод означава същото.

История 
Селото е създадено около 1830-те години, непосредствено след влизането в страната на войските на Дибич Забалкански. След неговото оттегляне започват масови кланета в Сливенско и Ямболско. Прогоненото население се е установило и в това село. Затова част от хората още си спомянт за котленския си и лозенградски произход. Цели фамилии има от Жеравна и Катунище. Разрушено изцяло по време на най-голямото земетресение в страната през 1901 г.

В селото живеят и няколко фамилии гагаузи, родствени на жителите на изцяло гагаузкото село Българево (община Каварна). Непосредствено след Крайовския договор от 1940 г. румънските заселници след 1919 г. напускат селото и заменят жилищата си с българи, преселени от Румъния в България по Крайовската спогодба 1940 г. Тези фамилии носят особеното наименование „абазои“.

Всички фамилии са живели и живеят в мир. В селото никога не е имало размирици. Почти всички жители от старите поколения на миналия век можели да общуват на турски и румънски, тъй като са ходили на румънско училище в периода 1919-1940 г. Местностите около селото имат и тюркски имена като Махмудорман, Търлата и пр. Селото никога не е било богато и не е имало разслоение на населението.

Външни препратки 

Села в област Добрич
Населени места в община Шабла
Захари Стояново

Името Захари Стояново носят две български села:

 Захари Стояново (Област Добрич)
 Захари Стояново (Област Търговище)
Пролез

Пролез е село в Североизточна България. То се намира в община Шабла, област Добрич.

География 
Намира се близо до град Шабла, разположено е на равнинен терен, селото е заобиколено от блокове, които се засаждат обикновено с житни култури, слънчоглед, кориандър, рапица и др.

Външни препратки 

Села в област Добрич
Населени места в община Шабла
Смин

Смин е село в Североизточна България. То се намира в община Шабла, област Добрич.

История 
Жителите на Смин участват в селските бунтове срещу десятъка през 1900 г.

Източници

Външни препратки 

Села в област Добрич
Населени места в община Шабла
Стаевци

Стаевци е село в Североизточна България. То се намира в община Шабла, област Добрич.

Културни и природни забележителности 
В селото има храм „Св. Николай“, построен по време на османската власт. Според някои сведения храмът е построен през 1845 г.
Днес храмът се нуждае от вътрешна реставрация и да започне да се експлоатира.

Външни препратки 

Села в област Добрич
Населени места в община Шабла
Тюленово

Тюлѐново е село в Североизточна България. То се намира в община Шабла, област Добрич.

История 

Старото наименование на селото е Калъч кьой („Село на сърпа“). Селото е преименувано през 1942 г.,

На 31 май 1951 г. тук е открито първото нефтено находище в България.

Културни и природни забележителности 
Морският бряг тук достига височина от 30 м като всяко място е наименувано: „Ашалъка“, „Дупката“, „Киприята“, „Мартина“, „Самотника“, „Канарата“

Подводните пещери в местността са били населявани от потомствата на двойка тюлени, пуснати на свобода тук през 30-те години на 20 век от румънската кралица Мария. Оттук и идва името на селото.

Природна забележителност „Скалният мост“.

Редовни събития 
В Тюленово се провеждат ежегодни катерачни срещи през август.

Други 

В Тюленово е сниман сериалът „Неизчезващите“ (1988).

Източници

Външни препратки 
 Снимки от Тюленово и скалистия бряг край него
 Село Тюленово – информация и снимки

Села в област Добрич
Населени места в община Шабла
Добруджанско крайбрежие
Черноморци

Черноморци е село в Североизточна България. То се намира в община Шабла, област Добрич.

История 

Село Черноморци е основано от бежанци след потушаването на Априлското въстание, произхождащи предимно от Жеравна и другите подбалкански села. Основният им поминък са били земеделието и скотовъдството.

Името на селото идва от войните с Румъния, както е прието в тази част на страната  (например Генерал Кантарджиево, Генерал Киселово, Поручик Чунчево). Тук е било разположено военно подразделение от бреговите части, които на жаргон са били известни като „черноморци“.

Религии 
Жителите на село Черноморци са източноправославни християни.

Културни и природни забележителности 
Селото има умерен климат и плодородни земи. Среща трудности с напояването. Зимата може да бъде изключително сурова в резултат на северните студени маси, преминаващи през Румъния. Има чести навявания.

Поради близостта си с морето и Дуранкулашкото езеро селото е подходящо за любителите на природата и лова. Еднакво отдалечено е от Дуранкулак и Крапец, чиито плажове са красиви, огромни и безлюдни.

Много спокойно и усамотено място, което същевременно е лесно достъпно — 1 ч. 10 мин. от Варна с кола.

Наблизо се намират най-добрите морски курорти на Румъния, също и Русалка, нос Калиакра.

Външни препратки 

Села в област Добрич
Населени места в община Шабла
Аврамово

Името Аврамово носят две български села:

 Аврамово, област Кърджали
 Аврамово, област Благоевград
Ахрянско

Ахря̀нско е село в Южна България, община Ардино, област Кърджали.

География 

Село Ахрянско се намира в източната част на Западните Родопи, на 10 – 15 km западно от границата им с Източните Родопи, на около 23 km запад-югозападно от град Кърджали и 3 km северозападно от град Ардино.

На около 2 км северозападно и 450 – 500 m по-ниско тече река Арда, по която в този ѝ участък минава границата между областите Кърджали и Смолян. На около 2,5 km на север-североизток е Дяволският мост на река Арда. Ахрянско е разположено високо по десния долинен склон на Арда, под връх Карабурун (1095,1).

Пътят до село Ахрянско е отклонение на север при село Светулка от третокласния републикански път III-865, водещ на изток през Ардино до Кърджали.

История 
Селото – тогава с име Ахрян-ереджек – е в България от 1912 г. Преименувано е на Ахрянско с министерска заповед № 3775, обнародвана на 7 декември 1934 г.

Към 31 декември 1934 г. към село Ахрянско спадат махалите Архянски лесичек и Дели Асановска.

Религии 
Религията, изповядвана в селото, е ислям.

Обществени институции 
Село Ахрянско към 2020 г. е център на кметство Ахрянско, което обхваща селата Ахрянско и Родопско.

В село Ахрянско има:
 действащо към 2017 г. читалище „Светлина – 1967 г.“;
 джамия;

Личности 
Писателят Расим Билазероглу е роден в Ахрянско.

Източници 

Села в област Кърджали
Населени места в община Ардино
Башево

Ба̀шево е село в Южна България, община Ардино, област Кърджали.

География 

Село Башево се намира в източната част на Западните Родопи, на 5 – 6 км западно от границата им  с Източните Родопи, на около 24 km западно от Кърджали и 9 km северно от Ардино. Разположено е на планински склон с раздвижен релеф и преобладаващ наклон на запад. Надморската височина пред сградата на кметството в селото е около 722 м.

История 
Село Башево е създадено през 1968 г. чрез отделяне от село Горно Прахово на махалата Башево (Бююк халар).

Обществени институции 
Село Башево към 2020 г. е център на кметство Башево.

Молитвеният дом в селото е джамия.

Религия 
Жителите на село Башево са мюсюлмани – сунити

Културни и природни забележителности 
В близост до селото се намира крепостта Кривус, разположена над меандрите на река Арда.

Редовни събития 
Всяка година през втората седмица на август се провежда събор в селото, съпроводен от молебен за дъжд и курбан.

Източници и бележки

Външни препратки 

Села в област Кърджали
Населени места в община Ардино